Referat

Bestyrelsesmøde - Kliplev Lokalråd  
Kliplev Hallen, Tirsdag 7. maj 2019  
kl. 19.00 – ca. 20.30.

Thorkil bød velkommen. Alle bestyrelsesmedlemmer var mødt undtagen Anders.

Thorkil nævnte, at der muligvis ikke kommer mange til handleplansmødet den 21. maj, og at det møde derfor risikerer at blive aflyst

Den fremsendte dagsorden blev godkendt.

**1.   
Evaluering af:**

1. bymødet

Det er glædeligt, at der dukkede så mange mennesker op til bymødet, og borgernes engagement blev rost, hvilket lover godt for fremtiden.   
  
Aabenraa kommune har efterfølgende talt med folkene fra CFBO, og her er der fremkommet nogle kritiske bemærkninger om aftenens forløb. Vi blev enige om, at Thorkil på lokalrådets vegne tilsvarende sender et par linjer til Mia med samme budskab.

1. forårsmarkedet den 4. maj, herunder arbejdet med nyt materiale-rum (pris for nyt rum: 4.500 kr.) Vejledning til brug af maskiner!

Det var en rigtig fin dag og en god stemning. Vejret ødelagde dog arrangementet lidt for os, idet vi måtte trække ind i teltet bag Brugsen, og dermed ikke fik helt den synlighed, som vi kunne ønske os.

Vi talte også om det nye redskabsrum hos Jesper Hansen, og det blev oplyst at det koster 4.500 kr. for istandsættelse inden vi kan tage rummet i brug. Vi blev enige om at søge disse midler fra kommunens materialepulje. Søren indsender ansøgning. <

Når rummet er gjort klar på et tidspunkt vil vi markere det en lørdag formiddag sammen med de frivillige og forskønnelsesgruppen. Den dag vil vi gennemgå de nye redskaber og vejlede folk i brugen af de forskellige materialer.

1. **Drøftelse af forslag fra Jacob Jacobsen vedr. Klostervang (hastighed)**

Lokalrådet har siden sidst modtaget et forslag fra Jacob Jacobsen om regulering af hastigheden på Klostervang. Motiveringen hertil var følgende:

*”I øjeblikket er der et blåt skilt med hastighedsbegrænsning på max 30 km. Blå skilt betyder anbefalet hastighed. Forleden så jeg en bil køre omkring 70-80 km på vej mod børnehaven - helt uforsvarligt, og det værste var faktisk, at bilen kørte hen til børnehaven og holdt på p-pladsen. Jeg så gerne, at det blå skilt blev udskiftet med et rødt skilt på 30 km - evt. 40 km.  
Jeg vil anmode dig om at medbringe forslaget til næste bestyrelsesmøde i Lokalrådet.”*  
Lokalrådet bakkede efter en kort snak op om Jacob Jacobsens forslag om en ændring af skiltningen på Klostervang. Forslaget sendes nu til videre behandling i infrastrukturgruppen.

1. **Drøftelse af regnskabsafslutning vedr. udstyrs-tilskud 2018**

Regnskabet vedr. udstyr blev godkendt, og Søren vil tage en snak med Katrine om det. Eskild havde regnskabet med til mødet.

1. **Ansøgningsfrister vedr. materialepulje og udviklingspulje 2019.**

**(vores emner til ansøgninger)**

Søren lovede at sørge for at ansøge om økonomiske midler. Sideløbende hermed vil Eskild undersøge mulighederne for at ansøge om penge hos SE-fonden og hos Sydbank-fonden.

1. **Drøftelse af tegning af medlemmer**

Jacob Jacobsen har tilbudt at gøre et forsøg med medlemstegning på Klostervang ved at gå rundt og ringe på - fra hus til hus. Vi giver Jacob lov til at prøve den form for medlemshvervning.   
  
Vi andre vil prøve at etablere MobilePay Erhverv, så vi ikke hvert år skal ud at spørge folk om kontingent for et nyt år.

1. **Drøftelse af gamle huse**

Lokalrådet førte en længere debat om, hvordan vi opnår klarhed over fremtiden for mindre pæne huse i Kliplev. Vi diskuterede, om man kunne spørge husejerne om fremtiden for deres ejendom, men lokalrådet var delt i det spørgsmål.   
  
Vi kunne dog bakke op om, at gruppen bag ideen om at lave et fremtidsrettet projekt udarbejder nogle foreløbige skitser og tanker. Ud fra disse ideer kunne man så efterfølgende spørge de pågældende husejere. Lokalrådet henstiller til, at der bliver spurgt hertil inden for kort tid – og i øvrigt også diskret.

1. **Eventuelt, møde med Forskønnelsesgruppen/LAR.**

Det blev oplyst, at Arwos skal mødes med forskønnelsesgruppen om en evt. kommende Søpark. Det sker inden Arwos planlægger at gå i gang med LAR-projektet. Søren tilbød at undersøge nærmere herom.

Vedr. Kliplev Mærken er det tidligere besluttet at vi har en stand (hytten), men vi skal have lavet en tidsplan og en vagtordning, så vi sikrer, at den er bemandet. Thorkil skriver til de frivillige, og der afholdes møde herom den 28. maj 2019 kl. 17.00 – 18.00.

Kommende møder   
Næste bestyrelsesmøde finder sted den 13. juni 2019 kl. 19.00 i Kliplev Hallen.  
  
*Referent: Anders Jessen*